Dobrovoľníctvo spája ľudí, bez ohľadu na vek. Mení život tých, ktorí dávajú, i tých, ktorí sú prijímateľmi pomoci.

Poštová banka vás pozýva zapojiť sa do grantového programu **Nápad pre 3 generácie**.

Program je venovaný mladým ľuďom – rodinám – seniorom, ktorým je blízka myšlienka dobrovoľníctva.

Vďaka programu je možné získať na realizáciu tých najlepšíchnápadov finančné prostriedky **v celkovej hodnote 20 000 eur.** Jeden nápad môže získať podporu od 300 do 1 500 eur. Predpokladom získania podpory je napísať nápad, na ktorého realizácii sa budú spoločne podieľať ľudia všetkých troch generácií.

V prvej fáze programu**Poštová banka podporí nápady v celkovej hodnote 19 000 eur.**Následne**odborná komisia spomedzi podporených nápadov vyberie 6 najlepších. Verejnosť svojím hlasovaním rozhodne, ktorý z nich získa zvyšných 1 000 eur.**

Radi podporíme dobré nápady, ktoré nadchnú ďalších ľudí okolo vás a ich cieľom je niektorá z týchto tém:

* vzájomné zdieľanie skúseností a zručností
* zdravý životný štýl a voľnočasové aktivity
* obnova verejných priestranstiev

**O finančnú podporu sa môžu uchádzať:**

* aktívni občania a iniciatívy
* verejnoprospešné organizácie
* školy
* zariadenie pre seniorov
* samosprávy

**Hodnotiace kritériá:**

1. Počet a miera zapojenia ľudí rôznych generácií do tvorby a realizácie nápadu
2. Prínos pre komunitu
3. Originalita

**Inšpiráciou vám môžu byť príklady nápadov:**

* Mladí ľudia spoločne so seniormi a strednou generáciou vytvoria príjemný priestor pre výučbu jazykov (senior – mladí ľudia), pre stretávanie sa, resp. pod vedením absolventa VŠMU nacvičia amatérske divadlo
* Senior, bývalý aktívny športovec sa rozhodne pôsobiť ako tréner. Spoločne so skupinou seniorov, turistov, zorganizuje pre orientačný beh, resp. športové podujatie pre rodiny
* Mladí ľudia si so seniormi vymenia oblečenie (súčasné a z mladosti) a spoločne vytvoria úsmevné fotoportréty s umeleckou hodnotou
* Iniciatíva mladých ľudí zachytí fotoobjektívom portréty a napíše životné príbehy ľudí v obci – následne vytvorí výstavu a zverejní ich memoáre na web stránke
* Dom seniorov sa po dohode s rodinami a mladými ľuďmi zmení niekoľkokrát za mesiac na filmový klub.
* Seniori, mladí ľudia a rodičia s deťmi si vyberú oddelenia v nemocniciach, ktoré budú navštevovať za účelom spríjemnenia doby čakania veľkým i malým pacientom. Čas čakania spríjemnia ľuďom trpiacim rôznymi ochoreniami čajom, kávou, koláčikom.

**Priebeh programu:**

* Otvorenie programu: **2.9.2014**
* Svoj nápad odošlite najneskôr do **6.10. 2014 do 24:00 hod. cez online aplikáciu https://postovabanka.egrant.sk/**. Projekty neprijímame osobne.
* Žiadatelia o grant budú vyrozumení mailom. Zoznam nápadov podporených v prvej fáze programu bude zverejnený na [www.pre3generacie.sk](http://www.pre3generacie.sk) do **1.11.2014**.
* Od **1.11. do 22.11.2014** bude na [www.pre3generacie.sk](http://www.pre3generacie.sk) prebiehať hlasovanie verejnosti. Projekt, ktorý získa najviac hlasov verejnosti, získa ďalší grant vo výške 1 000 eur na realizáciu nápadu. Výber 6 projektov bude v kompetencii hodnotiacej komisie.
* Aktivity projektov si plánujte v termíne od **1.12.2014 do 31.5.2015**.
* Finančné vyúčtovanie: **30.6.2015.**

**Kontaktná osoba pre konzultácie**  
Martina Jeck, tel: 0907 720 851, e-mail: pre3generacie@pre3generacie.sk.

**Kontaktná osoba pre otázky súvisiace s prihlasovaním sa do systému e-grant, resp. vyplnením online formulára**  
Luboš Tvrdoň, tel: 0908 521 135, e-mail: pre3generacie@pre3generacie.sk.